# Edibe Subaşı

Edibe Subaşı o Edibe Kutucuoğlu (Elazığ, 8 de març de 1920 o 1922 – İzmir, 7 de maig de 2011) fou una de les primeres dones aviadores i paracaigudistes de Turquia. Es considera la primera dona turca pilot d'acrobàcia aèria.

## Trajectòria professional

Edibe Subaşı va assistir a l'escola de planadors d'Eskişehir el 1937 amb 17 anys, per a aprendre a volar, escollida juntament amb quatre noies (Naciye Toros, Muzaffer Yay, Yıldız Uçaner i Sahavet Karapars), entre les 36 joves turques que s'hi van presentar. Segons ella, va iniciar-se a l'escola als 15 anys, ja que va canviar la seva edat en el registre de naixement per poder ser acceptada.
Subaşı es troba entre les primeres dones turques que van pilotar avions, formant part de l'alumnat de Sabiha Gökçen. Moltes fonts consideren a Gökçen la primera dona turca pilot o, en tot cas, la primera pilot turca militar (ja que altres referències assenyalen Bedriye Tahir Gökmen com la primera pilot civil). De jove va volar a Atenes i Roma amb la seva avioneta. Més tard es convertiria en professora de vol. Visità diversos països com Espanya, França o Estats Units per a realitzar acrobàcies aèries, participar en competicions o simplement com a invitada.
Durant la seva carrera d'aviadora, en la dècada dels 50, patí dos accidents aeris. L'últim accident, fou l'any 1957, a causa del qual es va trencar 22 osos i va patir cremades en gran part del seu cos. La varen operar 15 vegades en tres mesos. Aquella situació l'obligà a retirar-se de l'aviació el mateix any.

## Vida familiar

El seu primer marit, Talat Subaşı, també era pilot i professor de vol, com ella. Es van casar el 8 de març de 1941 —dia de l'aniversari d'Edibe— i tingueren una filla, Tülin (1943-46, morta d'una malaltia) i un fill Akan (1947). Talat Subaşı, va morir en un accident, en un aterratge d'emergència a Lapseki el 1954, treballant com a pilot de les Aerolínies Turques.
El 1958, un any després de l'accident a causa del qual va abandonar la carrera d'aviació, Edibe es va tornar a casar, en segones núpcies, amb Kenan Kutucuoğlu, als 38 anys.

## Notes i referències
### Notes

* ↑ La data de naixement fou modificada en el registre de naixement per Edibe per poder entrar a l'escola de vol. El segon any seria l'any en què va néixer i el primer any seria l'any que va quedar en el seu registre després de la modificació.

### Referències

* 1 2 «İlk kadın ‘Türk yıldızı’na veda». Milliyet.com.tr.
* ↑ Sayfa, Ana. «Havaciligin Iki Çinari Hayata Veda Etti». AirportHaber, 2011.
* ↑ «Kalpleri gökyüzünde». GünHaber, 2011.
* ↑ «İlk Türk kadın akrobasi pilotumuz: Edibe Subaşı Kutucuoğlu». KOKPIT.aero, 2013. Arxivat de l'original el 2016-04-22. [Consulta: 8 abril 2016].
* ↑ İbrahim Aksu. The Story of Turkish Surnames: An Onomastic Study of Turkish Family Names, Their Origins, and Related Matters. Olay Gazete Press, 2006, p.29. ISBN 978-9944-5163-0-3.
* ↑ U.S. Air Services, Devoted to the Development of Aeronautics. Air Service Publishing Company, 1954, p. 179.
* ↑ Aircraft. Royal Aeronautical Society Australian Division., 1955, p. 28.
* ↑ Flight International. IPC Transport Press Limited, juliol 1956, p. 84.
* ↑ Avión: revista de divulgación aeronáutica, 1956, p. 363.
* ↑ «Edibe sonsuzlukta uçuyor». KOKPIT.aero. Arxivat de l'original el 2016-08-05. [Consulta: 12 juliol 2021].
* ↑ «İlk kadın ‘Türk yıldızı’na veda». Milliyet, 2011.

## Vegeu també

* Esra Özatay
* Bedriye Tahir